
fenntartói közszolgáltatási szerződés

amely létrejött 

- egyrészről Martfű Város Önkormányzata

székhelye: 5435 Martfű, Szent István tér 1.

törzsszám: 733012
adószám: 15733012-2-16 

képviseli: Dr. Papp Antal  polgármester mint fenntartó - a továbbiakban: Önkormányzat

- másrészről 
cím: Teatro Arte Nonprofit Közhasznú Korlátolt Felelősségű Társaság
székhelye: 1034 Budapest, Kecske utca 13-15. 1. em. 10.

fióktelepe mint központi ügyintézési helye: 5435 Martfű, Mártírok útja 1. 
képviseli Csűry Lajos ügyvezető mint előadó-művészeti szervezet - a továbbiakban: Szervezet - együttesen mint Felek - között, a mai napon, az alábbi feltételekkel:

	
	I. Preambulum

	
	

	1.
	Az Önkormányzat kötelező feladata a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 7. pontja szerint: kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása. A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. § (1) bekezdés alapján a települési önkormányzat kötelező feladata a helyi közművelődési tevékenység támogatása. E törvény (2) bekezdésében felsoroltakból ennek formái közül különösen az alábbiak:

	
	a) az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskolák megteremtése,

c) az egyetemes, a nemzeti, a nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása,

f) a különböző kultúrák közötti kapcsolatok kiépítésének és fenntartásának segítése,
g) a szabadidő kulturális célú eltöltéséhez a feltételek biztosítása,

h) egyéb művelődést segítő lehetőségek biztosítása.

	
	

	2.
	Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (továbbiakban: Emtv.) 3. § (1) bekezdésében rögzített alapelv szerint az Alaptörvényben biztosított művelődéshez való jog érvényre juttatásának elősegítése érdekében az állam a központi költségvetésből előadó-művészeti szervezeteket tart fenn, és az Emtv-ben foglalt feltételek szerint - hozzájárul ahhoz, hogy a helyi, valamint a települési és területi nemzetiségi önkormányzatok az önként vállalt helyi közszolgáltatási feladatellátás, illetve a nemzetiségi közszolgáltatási feladatellátás körében megteremthessék az előadó-művészeti tevékenység feltételeit, továbbá pályázat útján támogatja és közszolgáltatási szerződés szerint elősegíti az egyéb, az előadó-művészeti tevékenység megújítását és sokszínűségét szolgáló előadó-művészeti szervezetek törekvéseit.

	
	

	3.
	Az Emtv. 3. § (2) bekezdése alapján az önkormányzatok az (1) bekezdésben körülírt feladatellátást előadó-művészeti szervezet fenntartásával vagy annak közszolgáltatási szerződés alapján történő támogatásával valósíthatják meg. A fenntartó felelőssége, hogy biztosítsa az előadó-művészeti szervezet működésének tárgyi, pénzügyi és személyi feltételeit.

	
	

	4.
	Martfű Város Önkormányzata és a Szervezet kötelező feladatként nevesített helyi közművelődési tevékenység támogatásának, valamint Martfű város lakossága közművelődéshez való jogának biztosítása érdekében, az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény - a továbbiakban Emtv. - 3. § (1) bekezdése szerint minősülő közfeladat ellátására, amely az Emtv. 44. § 28. pontja alapján produkciós színháznak minősül, a felek fenntartói közszolgáltatási szerződést kívánnak kötni.  A Szervezet ugyanakkor a gyermekjóléti nevelés ezen belül is a zenei nevelés, az oktatás, képességfejlesztés, ismeretterjesztés tevékenységével Mötv. 13. § (1) bek. 8.) pont szerint közfeladat ellátásában vesz részt.

	
	

	5.
	Az Mötv. 41. § (6) bekezdés szerint a képviselő-testület a feladatkörébe tartozó közszolgáltatások ellátására - jogszabályban meghatározottak szerint - költségvetési szervet, gazdálkodó szervezetet (a továbbiakban: gazdálkodó szervezet), nonprofit szervezetet és egyéb szervezetet (a továbbiakban együtt: intézmény) alapíthat, továbbá megállapodást köthet természetes és jogi személlyel vagy jogi személyiséggel nem rendelkező szervezettel. Az Mötv 41. § (8) bekezdése szerint törvény kifejezetten előírhatja, hogy meghatározott közszolgáltatást kizárólag erre a célra alapított költségvetési szerv, olyan állami vagy legalább többségi önkormányzati tulajdonban álló, jogi személyiséggel rendelkező gazdasági társaság, amelyben az állam vagy az önkormányzat legalább többségi befolyással bír vagy e gazdasági társaság legalább többségi tulajdonában álló és legalább többségi befolyása alatt álló jogi személyiséggel rendelkező gazdasági társaság vagy önkormányzati társulás láthat el. 

	
	

	6.
	Jelen szerződés megkötésénél a szerződő felek figyelemmel voltak arra, hogy az Önkormányzat által jelen szerződés keretében nyújtott ellentételezés megfeleljen az alábbi európai uniós szabályoknak, amelyek az állami (önkormányzati) támogatásokra vonatkoznak:

	
	

	6.1
	az Európai Unió működéséről szóló szerződés 107. cikke, amely alapján „Ha a Szerződések másként nem rendelkeznek, a belső piaccal összeegyeztethetetlen a tagállamok által vagy állami forrásból bármilyen formában nyújtott támogatás, amely bizonyos vállalkozásoknak vagy bizonyos áruk termelésének előnyben részesítése által torzítja a versenyt, vagy azzal fenyeget, amennyiben ez érinti a tagállamok közötti kereskedelmet.”

	
	

	6.2
	A BIZOTTSÁG 2011. december 20-i 2012/21/EU határozata (a Határozat) az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról;

	
	

	6.3
	A Bizottság közleménye az európai uniós állami támogatási szabályoknak az általános gazdasági érdekű szolgáltatások nyújtásának ellentételezésére való alkalmazásáról (2012/C 8/02);

	
	

	6.4
	A Bizottság közleménye (a Közlemény) a közszolgáltatás ellentételezése formájában nyújtott állami támogatásokról szóló európai uniós keretszabály (2011) (2012/C 8/03);

	
	

	6.5
	Szerződő felek a hivatkozott uniós rendelkezések alkalmazásával határozták meg a Közszolgáltató által kötelezően nyújtandó közszolgáltatásokat, az ellentételezés kiszámítása objektív és átlátható paraméterek alapján történt, így az ellentételezés nem haladja meg a közszolgáltatási kötelezettség biztosításához szükséges költségek fedezéséhez szükséges összeget, és a felek azon költségek elemzése alapján határozták meg, amelyek fejében egy átlagos, jól vezetett és a közszolgáltatási kötelezettséggel kapcsolatos követelményeknek való megfeleléshez szükséges eszközökkel rendelkező vállalkozás tudja biztosítani a szerződésben meghatározott kötelezettségeket.

	
	A verseny indokolatlan torzulásának megelőzése érdekében az ellentételezés nem haladhatja meg a vállalkozásnál a szolgáltatás nyújtása kapcsán felmerült nettó költségeket, beleértve egy ésszerű nyereséget is. A figyelembe venni szándékozott nettó költséget az általános gazdasági érdekű szolgáltatás nyújtásakor felmerült költség és az általános gazdasági érdekű szolgáltatásból származó bevétel, illetve vagylagosan a közszolgáltatási kötelezettség teljesítésével történő működés nettó költsége és a közszolgáltatási kötelezettség nélküli működés nettó költsége vagy haszna közötti különbségeként kell kiszámítani.

Szerződő felek jelen szerződés előkészítése során alkalmazták az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendeletben a támogatás nyújtásának átláthatóvá tételével összefüggő követelményeket (3.§ - 6.§).

	
	A Közszolgáltató által ellátott feladatok általános gazdasági érdekű szolgáltatásnak minősülnek. A közszolgáltatások finanszírozása során a Felek az EUSZ 106. cikke (2) bekezdését és a 2012/21/ EU Bizottsági határozatot tartják be.

A 2012/21/EU bizottsági határozat 2. cikk (1) bekezdés a) pontja értelmében az ellentételezés mértéke feladatonként nem haladhatja meg évenként a 15 millió eurót.

	
	

	7.
	Önkormányzat a mindenkor hatályos éves költségvetési rendeletében határozza meg azt az összeget, amelyet az Önkormányzat a Közszolgáltatónak a Közszolgáltatási Kötelezettség Közszolgáltató általi teljesítésének ellentételezéseként biztosít, annak érdekében, hogy a Közszolgáltatási Kötelezettségekből eredő költségek fedezete, továbbá a Közszolgáltatás folyamatos és biztonságos ellátása biztosított legyen. Az ellentételezés fedezi a Közszolgáltató személyi és dologi költségeit, melyek közvetlenül a Közszolgáltatási Tevékenységhez kapcsolódnak. Az ellentételezésen felül a költségvetésben biztosított forrás is fedezetet nyújthat a Közszolgáltatási Kötelezettség finanszírozására. A Közszolgáltató az Önkormányzat Képviselő-testülete által elfogadott Üzleti Tervében dolgozza ki - a Szerződésben meghatározott elvek, valamint az irányadó magyar és európai uniós jogszabályok alapján - az adott évi mértéket és a Közszolgáltatási Kötelezettség ellátásához szükséges finanszírozási igényt. Közszolgáltató köteles minden évben - az Önkormányzat által meghatározott határidőig tervadatot szolgáltatni a Közszolgáltatás finanszírozása várható mértékéről.

	
	

	8.
	Szerződő felek tekintettel voltak a közbeszerzésekről szóló 2015. évi CXLIII. törvény (továbbiakban: Kbt.) 6. § (1) bekezdés rendelkezéseire, amely szerint Önkormányzat a közszolgáltatás tekintetében csak az ott felsorolt tevékenységekre vonatkozóan minősülhet ajánlatkérőnek. 

	
	

	9.
	A nemzeti vagyonról szóló 2011. évi CXCVI törvény (a továbbiakban: Nvt.) 3.§ (1) bekezdés 7. pontja értelmében közfeladat a jogszabályban meghatározott állami vagy önkormányzati feladat, amit az arra kötelezett közérdekből, jogszabályban meghatározott követelményeknek és feltételeknek megfelelve végez, ideértve a lakosság közszolgáltatásokkal való ellátását, továbbá az állam nemzetközi szerződésekben vállalt kötelezettségeiből adódó közérdekű feladatokat, valamint e feladatok ellátásához szükséges infrastruktúra biztosítását is. 

	
	

	10.
	Felek a Szerződésben meghatározzák az Önkormányzat által - a Közszolgáltatónak a Közszolgáltatási Kötelezettség ellátásához - biztosított Jog főbb tartalmi elemeit, az ellentételezés módját, valamint területi és időbeli hatályát.

	
	· Mindezen kiinduló feltételek ismeretében a Felek az alábbiak szerinti fenntartói közszolgáltatási szerződést kötik egymással a szerződés hatályba lépésétől kezdődően 2020. 12. 31-g. Felek rögzítik, hogy a jelen közszolgáltatási szerződést a Szervezet a cégjegyzékbe történő bejegyeztetésének kérelmezésével egyidejűleg közhasznúsági nyilvántartásba vételi kérelmének benyújtásával a Ctv. 9/F § (4) bekezdése szerint alapításakor köteles kérelmezni. A Felek rögzítik, hogy a Szervezet ezen kérelmei bejegyzésének napjával kezdődően jelen szerződés azzal lép hatályba, hogy a Felek jelen szerződést e nappal hatályba léptetik, feltüntetve a közszolgáltatási szerződésben a Szervezet cégjegyzékszámát és adószámát.

· Felek rögzítik továbbá, hogy a Szervezet a hatályba léptetett fenntartói közszolgáltatási szerződést az Emtv. hatályos rendelkezései szerinti előadóművész-szervezetként történő bejegyeztetése végett köteles a nyilvántartó hatóság részére erre vonatkozó kérelmével együtt benyújtani. 

	
	

	
	II. A Közszolgáltatási szerződés célja, kiindulási feltételek

	
	

	1.
	A Felek egyezően rögzítik, hogy a Szervezet az Emtv. 13. § alapján előadó-művészeti szervezetként jön létre, és e célból az önkormányzat az előadó-művészeti szolgáltatások tartós biztosítására nyilvántartott előadó-művészeti szervezettel kormányrendelet szerinti tartalommal és feltételekkel legalább három évre köti meg jelen szerződést. Felek rögzítik továbbá, hogy az Emtv. 16. § (2) bek. alapján nem kell fenntartói megállapodást kötnie az előadó-művészeti szervezetnek a vele közszolgáltatási szerződést kötött önkormányzattal. Felek rögzítik továbbá, hogy az Önkormányzat célja, hogy Martfű Város és kulturális vonzáskörzete, a Tiszazug és a környező régiók javára helyi közszolgáltatás körében gondoskodjon a művészeti és közművelődési feladatok ellátásáról, a lakosság kulturális igényeinek kielégítése érdekében az Mötv.-ben meghatározott feladatait Közszolgáltató közreműködésével, a Szerződésben meghatározott feltételekkel és tárgykörben kívánja megvalósítani. További célja, hogy a Szervezet országos és nemzetközi szinten történő működésével Martfű regionális és országos kulturális város-imázsának fejlődését elősegítse, Martfű kulturális védjegyeként erősítse a városmarketinget. 

A Közszolgáltató támogatásával az Önkormányzat Martfű város regionális zenei produkciós színházi centrum szerepkörének megvalósítását és fenntartását kívánja elérni olyan saját tulajdonú művelődési intézményében, amelynek színház terme a legnagyobb befogadóképességű a régióban. Ezen felül célkitűzés egy olyan produkciós színház működtetése, mely a magyar előadó-művészeti életben a magyar zenei kulturális értékközvetítés szempontjából országos szinten és nemzetközi szinten is kiemelkedő jelentőségű, és hosszú távon a klasszikus zene alapjain nyugvó előadó-művészeti szervezetként érjen el megbecsülést. A jelen szerződés megkötésével az Önkormányzat biztosítja, és érvényre juttatja a Szervezetnek a színvonalas művészi teljesítmény nyújtásához, valamint a Szervezetnek a helyi és a régió valamint országos szinten is a kulturális életben betöltendő szerep elnyerésével az ehhez fűződő közérdeket.

	
	

	2.
	Az Önkormányzat az e szerződésben megjelölt közszolgáltatási feladatok körében vállalt egyes kulturális (művészeti és közművelődési) feladatai ellátásával bízza meg a Szervezetet. Felek a Szerződésben - a külön jogszabályokkal összhangban, és különösen az előadó-művészeti szervezetek támogatásának részletes szabályairól szóló 428/2016. (XII. 15.) Korm. rendelet alapján - meghatározzák a Szervezet által teljesítendő közszolgáltatási kötelezettség tartalmát, részletes leírását, valamint területi és időbeli hatályát. Felek meghatározzák az előadó-művészeti szervezettől elvárható kiegészítő szolgáltatásokat, továbbá meghatározzák a feladatteljesítéshez rendelt forrást, több forrás esetén azok egymáshoz viszonyított arányát.

	
	

	3.
	Felek a Szerződésben rögzítik ezek mértékét és kifizetésének általános elveit és módját módját, amelyet az Önkormányzat a Szervezetnek kulturális támogatásként nyújt. Felek a Szerződésben meghatározzák az Önkormányzat által a Szervezetnek a közszolszolgáltatási kötelezettség körében biztosított Jog tartalmát.

	
	

	
	III. A Felek nyilatkozatai

	
	

	4.
	A Szervezet nyilatkozatai

	
	

	
	A Szervezet a Szerződés keltének napján, a Szerződés hatályba léptetésének kelte napjával kezdődően az alábbi nyilatkozatokat teszi:

4.1 a Szervezet a magyar jogszabályok szerint létrejövő és cégjegyzékbe bejegyzésre kerülő és működő közhasznú nonprofit korlátolt felelősségű társaság;

4.2 a Szervezet jogosult arra, hogy a Szerződést aláírja és az abban vállalt kötelezettségeit teljesítse;

4.3 a Szervezetnek a Szerződésben vállalt kötelezettségei jogszerűek, érvényesek és kötelező erejűek;

4.4 a Szerződés Szervezet általi aláírása és az abban foglalt jogok Szervezetnek, mint közszolgáltató általi gyakorlása, illetve kötelezettségek Szervezet általi teljesítése nincsen ellentétben:

(a) a Szervezet társasági szerződésével;

(b) a Szervezetre vonatkozó jogszabályokkal; vagy

(c) semmilyen a Szervezet vagy a Szervezet vagyona tekintetében kötelező érvényű megállapodással; mindhárom esetben oly módon, hogy az ellentét veszélyeztethetné a közszolgáltatási kötelezettség teljesítését;

4.5 a Szervezet rendelkezik minden olyan, jogszabály által előírt engedéllyel, amely a közszolgáltatási tevékenység folytatásához szükséges;

4.6 a Szervezet rendelkezik a közszolgáltatási kötelezettség teljesítéséhez szükséges személyi és tárgyi feltételekkel;

4.7 a Szervezet rendelkezik hatályos biztosítással; valamint

4.8 a Szervezet ellen nincs folyamatban olyan bírósági, választott bírósági vagy közigazgatási eljárás, amely kedvezőtlen elbírálás esetén veszélyezteti a közszolgáltatási kötelezettség teljesítését, és a Szervezetet működése soron ilyen eljárás nem is fenyegetheti.

	
	

	5.
	Az Önkormányzat nyilatkozatai

	
	

	
	Az Önkormányzat a Szerződés keltének napján az alábbi nyilatkozatokat teszi:

5.1 az Önkormányzat jogosult arra, hogy a Szerződést aláírja és az abban vállalt kötelezettségeit teljesítse;

5.2 az Önkormányzat Szerződésben vállalt kötelezettségei jogszerűek, érvényesek és kötelező erejűek; valamint

5.3 a Szerződésnek az Önkormányzat általi aláírása és az abban foglalt jogok Önkormányzat általi gyakorlása, illetve kötelezettségek Önkormányzat általi teljesítése nincsen ellentétben:

- az Önkormányzat szervezeti és működési szabályzatával; vagy

- az Önkormányzatra vonatkozó jogszabályokkal.

	
	

	
	IV. A Szervezet által vállalt előadó-művészeti szolgáltatások

	
	

	6.
	A Szervezet a Szerződés alapján az Önkormányzat, mint megbízó részére az alábbi közszolgáltatási tevékenység ellátására köteles

Közvetlenül ellátja, illetve közvetve elősegíti az Önkormányzat számára a Mötv. 13 § (1) bekezdésében meghatározott,

- kulturális szolgáltatás,

- a kulturális örökség helyi védelme;

- a helyi közművelődési tevékenység végzése

közfeladatok, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. § (1) bekezdés alapján a települési önkormányzat kötelező feladataiból a helyi közművelődési tevékenység támogatásához a 76. § (2) bekezdés a.) c.) d.) f.) g) és h) pontjában írt közfeladatok ellátását, valamint működteti a Teatro Arte Produkciós színházat együttműködve a Vivaldi Kamarazenekarral, a produkciók létrehozásában közreműködő Edvin Martonnal és társművészeti produkciókkal együttműködve.

	
	

	7.
	Szervezet vállalja, hogy Martfű város regionális zenés produkciós színházi centrum szerepkörének megvalósításában és fenntartásában közreműködik. Célja ennek érdekében, hogy a Martfű Városi Művelődési Központ és Könyvtár - a továbbiakban MVMKK - helyszínen, a város helyi adottságainak megfelelően más helyszíneken a Martfű Termal Spa turisztikai központ 13 ha területén működő Kastélyszállóban, a Kemping területén a Tisza partján fekvő Vízi színpadon zenés produkciós színházi művészeti alkotó társulatként a komolyzene és a kapcsolódó társművészetek együttes élményét a város és a regionális közönség számára korosztálytól függetlenül hozzáférhetővé tegye. 

A Szervezet közszolgáltatási feladatainak regionális ellátását az alábbi helyszíni adottságokkal rendelkező helyszíneken végzi:  

a) az MVMKK épületében biztosításra kerülő színházi játszóhely: 

· Színházterem, melyhez tartoznak (öltözők, tükrös próbaterem, mosdók, zuhanyozók, földszinti aula és mosdók, 

· Pódium terem terasz

· Kamara terem

· Tanácskozó terem (konferencia terem)

Nézőszám összesen: 830 fő, ebből színház terem (500 fős), pódiumterem, terasz (250 fős), kamaraterem (30 fős), tanácskozóterem (50 fős)

	
	b) Kastélyszálló épületében biztosítható színházi játszóhely (Martfű Termál Spa 5435 Martfű, Ifjúság út 2.)

Nézőszám: 220 fő 

c) Vízi színpad nyári idényben biztosítható szabadtéri játszóhely (Martfű Termal Spa 2,5 ha területén kialakított szabadtéri színházi játszóhely, melynek területén évente megrendezésre kerül az Örök-Zöld Tisza Fesztivál) 

	
	A Szervezet feladata, hogy felkutassa és továbbfejlessze a komolyzenei alapokon nyugvó művészeti produkciók minél szélesebb körben történő bemutatásának lehetőségét, részt vegyen regionális és nemzetközi érdeklődésre számot tartó produkciók létrehozásában.

	
	Szervezet feladata továbbá, hogy működése során olyan programstruktúrát alakítson ki, és értékesítési munkát végezzen, melynek eredményeként mindenkor kiemelt, hosszú távon is minőségi produkciókat hozzon létre a hatályos előadó-művészeti törvénynek megfelelően. A komolyzenei alapokon nyugvó produkciós színházi kultúra fenntartása érdekében feladata a közönségnevelés, a különböző korosztályok számára egyedi előadások létrehozása. A komolyzene műfaji sokszínűségének fenntartása érdekében feladata a különböző időbeli műfajok, és a társművészetekkel történő együttműködés keretében kialakuló műfajok bemutatása is. Kulturális szereplőként feladata a város kulturális életének képviselete. A társaság feladata, hogy intenzív közönségtoborzást végezzen, előadásaival Martfű és vonzáskörzete lakosainak mind szélesebb körének érdeklődésére számot tartó produkciókat szerepeltessen, a fiatalabb generáció számára tegye vonzóvá és elérhetővé az egyetemes és a magyar komoly zenei kultúrát. A programalkotás, programfejlesztés és értékesítés összehangolása érdekében integrált művészeti, marketing, kommunikációs és értékesítési tevékenységet folytat.

	
	

	8.
	Szervezet vállalja, hogy a 7. pontban biztosított játszóhelyeken az évente kialakított évad tervhez igazodóan az üzleti tervében évente jóváhagyott költségvetés alapján teljesíti közfeladatainak ellátásához szükséges színházi előadásokat, amely évente meghatározott költségvetés alapján kerül az Önkormányzat által elfogadásra. 

	
	

	
	

	9.
	Felek rögzítik, hogy a 8. pontban írt feladatteljesítés azon költségeit, amely nem kapcsolódik közvetlenül Martfű regionális és országos kulturális város-imázsának fejlődésének elősegítéséhez az e szerződés alapján Szervezetet illető, éves költségvetésben és az évad tervben meghatározott díjazás nem tartalmazza. A Szervezet által vállalt feladatok teljesítésének módját és pontos részleteit az Önkormányzat kizárólagos tulajdonában álló MVMKK és a Szervezet között minden évad tekintetében megkötött külön megállapodásban rendezik a felek. 

Jelen közszolgáltatási szerződés az évadonként külön költségvetéssel elfogadott évad tervekre vonatkozó megállapodások keretszerződéseként jön létre, ezen szerződés határozza meg a szervezet feladatellátásának kereteit, tartalmát azonban az évadra vonatkozó megállapodások rögzítik.

	
	A Szervezet tárgyévenként legalább két, különböző korosztálynak szóló, az irányadó oktatási és nevelési koncepció céljaihoz illeszkedő tartalmú gyermek és ifjúsági produkciót mutat be. Kiemelt figyelmet fordít a gyermek- és ifjúsági korosztály zene - és művészetszerető és értő fiatalokká nevelésére, nagy súlyt fektet az óvodai és iskolarendszeren belüli és azon kívüli oktatás-nevelési, művészetpedagógiai programok megvalósítására, ennek érdekében az előadásokat professzionális zenei, táncművészeti, nevelési tevékenységgel egészíti ki, szakképzett szakemberek közreműködésével.

	
	A fiatal tehetségek számára lehetőséget biztosít előadásokon való szereplésre.

	
	A Szervezet produkcióiban közreműködő zenészei a nem zenei pályára készülő gyermekek és ifjak zenei nevelésében is aktív szerepet vállal. Önállóan szervezett gyermek és ifjúsági programok: a 3-8 éves korosztálynak valamint 8 év felettieknek rendez előadásokat évente visszatérően. A legnagyobbaknak pedig, a zenehallgatáson kívül igény szerinti szakmai oktatás is szerepet kap.

	
	A fent említett programokkal új közönségréteg kineveléséről is gondoskodik. 

A Szervezet időről-időre részt vesz jótékonysági előadásokon is, amely bevételének nagy részét valamely meghatározott célra ajánlja fel. Martfű Város által szervezett városi ünnepségeken, illetve az idelátogató vendégek fogadására szervezett programokon.

	
	

	10.
	A Szervezet nagy súlyt fektet nemzetközi kapcsolatrendszerének kiépítésére, együttműködik és folyamatos szakmai kapcsolatot tart fenn határon túli magyar előadó-művészeti szervezetekkel. A Szervezet kiterjedt nemzetközi kapcsolatokkal rendelkezik, produkcióin rendszeresen kér fel külföldi közreműködőket és szólistákat.

	
	

	11.
	A Szervezet évadonként fióktelepén kívüli, magyarországi előadásokat is tart. 

	
	

	12.
	A Szervezet a közreműködői által már kialakított kapcsolatait felhasználja működése során a határon túli magyarlakta területek előadó-művészeti szervezeteivel és szervezőivel. Aktív kapcsolatot ápol az Európai Unió tagállami országainak és  különös tekintettel a határon túli magyarok lakta szomszédos országoknak kulturális szervezőivel, beleértve és elősegítve Martfű már kialakult testvérvárosi kapcsolatai mellett a más testvérvárosi kapcsolatok kiépülését is.  

	
	

	13.
	A Szervezet gondoskodik a közönségkapcsolatok folyamatos erősítéséről, a professzionális külső és belső kommunikációról. A folyamatosan fejlesztett honlapján naprakészen tájékoztatja az érdeklődőket. Emellett törekszik jelen lenni olyan médiafórumokon, amelyek széles rétegeket szólítanak meg.

	
	

	
	V. A szolgáltatások ellátását biztosító feltételek

	
	

	14.
	Szervezet kijelenti, hogy rendelkezik a IV. fejezetben meghatározott szolgáltatások ellátását és folyamatos nyújtását biztosító személyi és tárgyi feltételekkel, valamint a szolgáltatások teljesítéséhez elengedhetetlen, lényeges vagyoni eszközök tulajdonjogával vagy tartós használati jogával.

	
	

	15.
	A Szervezet kijelenti, hogy a birtokába adott vagy más módon rendelkezésére bocsátott eszközök használatára, karbantartására és visszaszolgáltatására vonatkozó szabályokat a fenntartó Önkormányzat ide vonatkozó előírásai, továbbá a Szervezet belső szabályzatai tartalmazzák.

	
	

	16.
	Önkormányzat vállalja, hogy a Szervezetnek a IV. fejezetben meghatározott szolgáltatások ellátásához az Emtv. 3. § (7)-(8) bekezdései alapján fenntartói támogatást az alábbiak biztosításával nyújt:

Önkormányzat a Szervezet fióktelepeként és fő működési területeként biztosítja a Martfű Városi Művelődési Központ és Könyvtár komplex művelődési intézményben előadások tartása céljára annak mindenkori üzemeltetője, Önkormányzat és a Szervezet által megkötött bérleti szerződésen keresztül. Önkormányzat biztosítja eseti jelleggel Szervezet javára az épületben ezen 4262 m2 alapterületű komplex kulturális intézményből az alábbi mindösszesen 1.251 m2 terület használatának jogát.

	
	

	
	Önkormányzat az évente átadásra kerülő, a Szervezet fenntartásához szükséges működési támogatást úgy állapítja meg, hogy ennek használatával kapcsolatosan Szervezetnél felmerülő közvetlen költségek (bérleti díj, rezsi stb.) finanszírozására Szervezet mindenkor képes legyen. Önkormányzat az MVMKK kizárólagos tulajdonával rendelkezik és egyúttal az intézmény fenntartója, amely közművelődési intézményként részben önállóan működő, éves költségvetés alapján gazdálkodó intézmény. Az Önkormányzat az éves költségvetés részét biztosító bérleti díjak és a rezsi költségek biztosításához szükséges közvetlen költségekhez intézményén keresztül járul hozzá. Az MVKK költségvetését Martfű Város Önkormányzatának Képviselő-testülete fogadja el, az elfogadást követően az előirányzatok felett az igazgató rendelkezik.

	
	

	
	Önkormányzat az évente meghatározásra kerülő 7. pont b)-c) alpontban meghatározott más helyszíneken biztosított színpadi játszóhelyek évente meghatározott évadterv szerinti költségeihez e játszóhelyekkel kötött együttműködési megállapodásokon keresztül járul hozzá, és részben biztosítja az egyes produkciók infrastruktúráit (nézőtéri, színpadi berendezés, valamint a lebonyolításhoz szükséges szakmai segítséget, reklám marketing anyagot és média lehetőség finanszírozásával).  

	
	

	17.
	Szervezet köteles minden évben legkésőbb október 15-ig az Önkormányzatnak átadni a következő naptári évre vonatkozó előzetes üzleti terve alapján, a következő naptári évre vonatkozó együttműködési feltételeket tartalmazó kimutatását, tervezett igényét. Az Önkormányzat jogosult a Szervezet által benyújtott igényt ellenőrizni és indokolt esetben arról egyeztetéseket kezdeményezni. A Felek által kölcsönösen elfogadott üzleti terv alapján az Önkormányzat tárgyévi költségvetésében rögzíti a fenntartói támogatások éves mértékét.

	
	

	18.
	A fenntartói támogatások összege és annak ütemezése: 

A fenti ütemezéstől és fizetési határidőtől a Felek - a jelen szerződés egyidejű módosításával - Martfű Város Önkormányzata Képviselő-testülete mindenkori költségvetési rendeletében foglaltakat figyelembe véve, valamint abban az esetben térhetnek el, amennyiben jogszabályi változás miatt az esetlegesen a költségvetési forrásból érkező támogatás kifizetésének szabályai a mai napon érvényes gyakorlathoz képest módosulnak. Felek a fenntartói kötelezettségvállalásra vonatkozóan évente megkötik az erre vonatkozó megállapodást, amely a felhasználásnak és elszámolásának részletes szabályait tartalmazza.

	
	A finanszírozási összeget a Felek kötelesek a társaság cégbejegyzését követően jelen közszolgáltatási szerződés hatályba léptetését követően az első évadterv meghatározásával egyidejűleg jelen szerződést hatályba léptető, külön megállapodásba foglalt mellékletben meghatározni. Az első évben és ezt követően, évente az összeg kialakításának meghatározásához a Felek összegezni kötelesek az infrastruktúra biztosítás, rezsi, valamint a reklám, marketing, rendezvény lebonyolítás szakmai munkájának évi keretét a szakmai évad terv éves költségvetésében, amelyek az egyes programok ismeretében és azokra nevesítetten elkülöníthetőek.

	
	

	19.
	Szervezet a fenntartóján keresztül nyújtott 18. pont szerinti - éves fenntartói támogatást előadó-művészeti tevékenységére, valamint működési kiadások fedezésére fordíthatja, melyet kiegészítenek az Emtv. 16. § (1) bekezdésében meghatározott támogatások.

	
	A nem a fenti célok finanszírozására felhasznált, az Önkormányzat költségvetése terhére elszámolt összeg tekintetében a Szervezetet visszafizetési kötelezettség terheli (olyan mértékig, amilyen mértékben a Kifizetett összeg nem a fenti célok finanszírozására került felhasználásra). A nem szerződésszerűen felhasznált összeget a Szervezet az Önkormányzat általi tényleges kifizetés és a Szervezet általi tényleges visszafizetés között eltelt időszakra felszámított kamattal növelten köteles visszafizetni. A kamatláb megegyezik az eredeti kifizetés időpontjában hatályos jegybanki alapkamattal.

	
	

	20.
	A központi költségvetésből a művészeti és működési támogatás - ha van ilyen - a költségvetési törvényben előírt módon és annak vonatkozó fejezetében meghatározott bontás szerint, a támogatásnak a fenntartó Önkormányzat számlájára történő beérkezését követően legkésőbb tárgy hónap 5. napjáig egy összegben kerül az Önkormányzat által a Szervezet javára folyósításra.

	
	

	21.
	A Szervezet nyilatkozik arról, hogy a létesítő okiratában meghatározott, továbbá a jelen megállapodásban rögzített feladatai ellátásához szükséges forrásokat részben az államháztartás alrendszereiből származó támogatásból, valamint államháztartáson kívüli forrásból (támogatás), és saját bevételei felhasználásával biztosítja. A Felek az (Emtv. 3. § (6) bekezdés szerint) költségnemenként, továbbá a források egymáshoz viszonyított aránya tekintetében kötelesek meghatározni ezek évenkénti arányát.

	
	

	
	VI. A szolgáltatásokkal összefüggő további kötelezettségek, jegyek értékesítési rendszere, gyermek- és ifjúsági korosztály védelmét szolgáló nézőtájékoztatás

	
	

	22.
	Szervezet a hazai művészeti, közoktatási, közművelődési és társadalmi, közösségi szervezetekkel való kapcsolatépítési, továbbá az óvodai és iskolarendszeren belüli és azon kívüli oktatási-nevelési, művészetpedagógiai programhoz, a turisztikai célokhoz való kapcsolódás, a gyermek-, illetve ifjúsági korosztály igényes kultúrára nevelésének gyakorlata körében a Szervezet az alábbi kötelezettségeket vállalja:

- közvetlen kapcsolatot tart a köznevelési intézményekkel, és közművelődési intézményekkel, mely keretében az adott évad műsortervéről ezen intézmények szervezetek részére megfelelő tájékoztatást ad,

- olyan marketing tevékenységet folytat, melynek keretében előadásait, programjait hazai médiumokban széles körben megismerteti.

- a Szervezet folyamatos munkakapcsolatot tart fent, amely munkakapcsolat együttműködés szabályait az Önkormányzat, a Szervezet és az MVMKK az e szerződés 9. pontjában írtak szerinti külön megállapodásokban rögzítik. 

	
	

	
	Jegyek értékesítési rendszere a 8. pontban felsorolt előadások tekintetében, az ott felsorolt bontásban:

Saját jegyértékesítési rendszer, melyre vonatkozó pontos információkat a kedvezmények rendszerét a szervezet mindenkor a produkciókat érintő bontásban  a honlapján köteles közzétenni. 

A gyermek- és ifjúsági korosztály védelmét szolgáló nézőtájékoztatásról a Szervezet a hatályos jogszabályok előírásainak betartásával az alábbiak szerint köteles gondoskodni:

· Szervezet köteles arról tájékoztatást adni, hogy mely előadásokra vonatkozóan nem ajánlott az adott korhatár alatti nézők beengedése.

· Azon gyermekeknek és ifjúsági korosztályoknak, amelyeknek korcsoport szerint kifejezetten ajánlott a részvétele, ezt Szervezet ugyancsak köteles előre megjelölni.

· Mindezeket a Szervezet nemcsak a műsortervében, hanem a programokat hirdető szórólapokon, hirdetési felületeken és minden reklámhordozóján előzetesen köteles feltüntetni. 

	
	

	
	Szervezet együttműködik a következő intézményekkel és civil szervezetekkel:

	
	Intézmények:

Játékvár Óvodák és Bölcsőde

Martfűi József Attila Általános Iskola

Szolnoki Szolgáltatási Szakképzési Centrum Damjanich János Szakképző Iskolája és Kollégiuma-Martfű 

Ádám Jenő Művészeti Iskola

Civil szervezetek :

Portyázó Porontyok Alapítvány /óvoda/

Tehetséges Tanulók Alapítvány /ált. isk./

A Boldog Gyermekekért Alapítvány /ált.isk./

A Martfűi Középiskoláért Alapítvány

Művészeti közösségek:

Martfű Városi Nőikar

Modern Táncműhely

Martfű Néptánc Együttes

Civil szervezetek:

Kárpát-medencei Magyarság Művelődési Kör

Városi Nyugdíjas Klub Egyesület, Kossuth Nyugdíjas Klub Egyesület

Jó Reménység Klub

	
	

	23.
	A Szervezet a gazdálkodásával kapcsolatban köteles:

A társaság bevételeinek növelése érdekében felkéréseket vállal, kapacitás kihasználtságát növelő intézkedéseket tesz. Feladatai teljesítése során előtérbe helyezi a gazdaságosság és hatékonyság szempontjait.

	
	

	24.
	Szervezet vállalja, hogy Önkormányzat igénye szerint a városi rendezvényeken közreműködik. 

	
	Az Önkormányzat esetenként - előzetes írásbeli egyeztetést követően - a Polgármester felkérése alapján jogosult megbízni a Szervezetet a társaság tevékenységi körébe tartozó - az Önkormányzat kiemelt rendezvényein történő közreműködésével, mely szükséges Martfű város kulturális örökségének megismertetéséhez kulturális hagyományainak ápolásához, a kulturális élet színesítéséhez, új hagyományok teremtéséhez. Ezen eseti feladatok ellátásával a Szervezet üzleti tervében számolni köteles.

	
	

	
	VII. A szerződéskötés feltételei és a teljesítés ellenőrzése

	
	

	25.
	A Szervezet tudomásul veszi, hogy a támogatás felhasználásának elszámolására és a beszámolási kötelezettségre a nonprofit közhasznú gazdasági társaságokra vonatkozó szabályokon túl az Emtv. 23. §-ában meghatározottak az irányadók. A megállapodásban előírt szakmai feladatok megvalósulásának igazolására az előadó-művészeti szervezetek támogatásának részletes szabályairól szóló 428/2016. (XII. 15.) Korm. rendelet ide vonatkozó beszámolói szolgálnak, melyet a Szervezet benyújtani köteles az előadó-művészeti szervezetek nyilvántartására kijelölt szervhez. A Szervezet ezeket köteles a mindenkor hatályos szabályok szerint és határidőben az előírt tartalommal benyújtani.

	
	

	
	VIII. Közreműködő igénybevétele

	
	

	26.
	Szervezet jogosult arra, hogy a közszolgáltatási kötelezettségek teljesítése érdekében egy vagy több közreműködőt vegyen igénybe, ha ezáltal a közszolgáltatási kötelezettségek teljesítésének hatékonysága, illetve minősége javul és/vagy költségei csökkennek. A Szervezet jogosult közreműködőt Társművészeti produkciókkal való együttműködése során a közszolgáltatási kötelezettségek teljesítéséhez igénybe venni. A közreműködői arány számításakor a közüzemi szolgáltatókat figyelmen kívül kell hagyni. A Szervezet és a közreműködők közötti szerződések rendelkezései nem lehetnek ellentétesek a jelen Szerződésben foglaltakkal. Közreműködő igénybevétele nem érintheti a fenntartói közszolgáltatási kötelezettség teljesítését.

	
	

	27.
	A közreműködő kiválasztásának szabályai. A Szervezet a közreműködőt jelen szerződés teljesítésének veszélyeztetése nélkül köteles kiválasztani. A Szervezet a közreműködő kiválasztására törekszik arra, hogy a kiválasztás feltételeit (pl. alkalmasság, műszaki leírás, szerződéses feltételek) úgy határozza meg, hogy lehetőség szerint a környezetvédelmi szempontokat is hangsúlyosan figyelembe veszi, hozzájárulva ezzel a környezeti állapot javításához/fenntartásához.

	
	

	28.
	A Szervezet tájékoztatási kötelezettsége az Önkormányzat erre irányuló kérelme esetén, annak kézhezvételét követően legkésőbb 5 munkanapon belül a Szervezet köteles tájékoztatni az Önkormányzatot - a közüzemi szolgáltatók kivételével - a Közreműködők köréről, feladataik terjedelméről és szerződéses feltételeikről.

	
	

	29.
	Felelősség. Szervezet a közreműködő teljesítéséért úgy felel, mintha saját maga teljesített volna.

	
	

	
	IX. Ellenőrzés

	
	

	30.
	Az Önkormányzat ellenőrzési joga

Az Önkormányzat jogosult (illetve jogszabályban meghatározott esetekben köteles) a Közszolgáltató Szerződésben vállalt kötelezettségei teljesítését - saját maga vagy szakértő bevonásával - ellenőrizni. A Szervezet köteles az ellenőrzés során az Önkormányzat képviselőivel (ideértve az Önkormányzat által megbízott szakértőket is) együttműködni, számukra minden az ellenőrzés elvégzéséhez ésszerűen szükséges támogatást megadni (így különösen, de nem kizárólagosan: számviteli nyilvántartásaiba betekintést engedni, valamint a közszolgáltatási tevékenységére, illetve egyébként a gazdálkodására vonatkozó minden rendelkezésre álló vagy ésszerű erőfeszítéssel kinyerhető adatot és

információt megadni). Felek megállapodnak abban, hogy helyszíni ellenőrzésre nem kizárólag előzetesen egyeztetett időpontban kerülhet sor azzal, hogy a helyszíni ellenőrzés az indokolt és szükséges mértéket meghaladóan nem zavarhatja a közszolgáltatási tevékenység Szervezet általi ellátását.

	
	

	
	X. Szervezet kötelezettségvállalásai

	
	

	31.
	Jogszabályoknak való megfelelés

A Szervezet köteles megfelelni a rá vonatkozó jogszabályoknak, különösen az olyan rendelkezéseknek, amelyek esetében a megfelelés hiánya veszélyezteti a közszolgáltatási kötelezettség teljesítését.

	
	

	32.
	Engedélyek

A Szervezet köteles minden olyan engedélyt megszerezni, fenntartani és minden lényeges tekintetben megfelelni az ilyen engedély feltételeinek, amely jogszabály előírása alapján a közszolgáltatási tevékenység folytatásához szükséges.

	
	

	33.
	Tevékenységek elkülönítése

Szervezet köteles számviteli nyilvántartásaiban és az éves beszámoló részét képező kiegészítő mellékletben a közszolgáltatási tevékenységet és egyéb tevékenységet elkülönítetten kezelni.

	
	

	34.
	Működési hatékonyság

Szervezet köteles gazdálkodását a tőle elvárható gondossággal, a költséghatékonyságot szem előtt tartva folytatni, különösen:

	
	(a) Szervezet nem folytathat összességében veszteséges Egyéb Tevékenységet;

(b) Szervezet Egyéb tevékenysége nem veszélyeztetheti a Közszolgáltatási Tevékenységét, ugyanakkor Szervezet törekszik a rendelkezésére álló személyi állomány és eszközök minél teljesebb hatékony kihasználására; és

(c) Szervezet egyes közszolgáltatási feladatok ellátásánál - a jelen Szerződés 27-28. pontjában (közreműködő igénybevétele) meghatározott szempontok alapján - mérlegelni köteles, hogy az adott feladatot saját maga vagy közreműködő(k) igénybevételével lássa-e el, és ennek alapján hozza meg a döntését a vonatozó jogszabályokban, valamint a jelen Szerződésben foglaltak figyelembe vételével.

	
	

	35.
	Biztosítás

Szervezet köteles a Szerződés IV. fejezetében rögzített feladatokkal összefüggő Biztosítást a jó szakmai gyakorlattal összhangban fenntartani. 

A közszolgáltatási tevékenység ellátásához szükséges eszközök tekintetében bekövetkezett káresemények esetén Szervezet köteles a biztosítás körében megkötött vagyonbiztosítás alapján kifizetett kártérítési összegeket a károsodott eszközök helyreállítására, illetve pótlására felhasználni mindaddig, amíg azok gazdaságos üzemeltetése ezáltal ésszerűen helyreállítható.

	
	

	36.
	Terhelési tilalom

Szervezet eszközein nem alapítható olyan teher (pl. zálogjog, jelzálogjog, óvadék, követelés biztosítására irányuló engedményezés vagy bármely más szerződés vagy megállapodás, amelynek célja valamely személy kötelezettségeinek biztosítása), amely a közszolgáltatási kötelezettség teljesítését veszélyezteti.

	
	

	37.
	Tájékoztatási kötelezettség

Szervezet a tudomásszerzést követően haladéktalanul köteles az Önkormányzatot tájékoztatni:

(a) bármely olyan eseményről vagy körülményről, amely a Szerződés 49. pontja (Önkormányzat rendkívüli felmondási joga) értelmében megalapíthatja Önkormányzat azonnali hatályú felmondási jogát;

(b) bármely lényeges biztosítási eseményről;

(c) bármely a Szervezet ellen folyamatban lévő lényeges bírósági, választott bírósági vagy közigazgatási eljárás részleteiről;

(d) bármely olyan egyéb eseményről vagy körülményről, amely veszélyezteti a közszolgáltatási kötelezettség teljesítését;

(e) minden olyan jogszabályváltozásról, amely a Szerződés módosítását teszi szükségessé.

Az ebben a pontban foglalt tájékoztatási kötelezettség teljesítését követően Szervezet késedelem nélkül köteles az Önkormányzatnak átadni a Szerződés módosítására vonatkozó javaslatát.

	
	

	38.
	Iratmegőrzési kötelezettség

Szervezet minden a fenntartói támogatás számításhoz kapcsolódó iratot a támogatás odaítélését követő 10 évig köteles megőrizni és az Önkormányzat ilyen irányú felhívása esetén köteles azokat bemutatni.

	
	

	39.
	Környezetvédelmi szempontok figyelembevétele A Szervezet jelen Szerződés teljesítése során a természetes és épített környezet védelme érdekében, a Közszolgáltatási Tevékenység ellátásának veszélyeztetése nélkül arra törekszik, hogy a rendelkezésre álló - a környezet állapotára értékelhető befolyással rendelkező - erőforrásait optimálisan hasznosítsa (ideértve különösen az energia- és anyagtakarékos működést), hogy ezáltal maga is tevékenyen hozzájáruljon a környezet állapotának megóvásához és fenntartható fejlődéshez.

	
	

	
	XI. Önkormányzat joga, kötelezettségvállalása és felelőssége

	
	

	40.
	Együttműködési kötelezettség

Az Önkormányzat köteles a Szerződésben a Szervezet által vállalt kötelezettségek teljesítése érdekében a Szervezettel, mint közszolgáltatóval együttműködni, így különösen minden olyan a rendelkezésére álló információt határidőben a Szervezetnek átadni, amely a kötelezettségek teljesítését elősegíti. 

Az Önkormányzat jogosult a felügyelő-bizottság közreműködésével is a szervezettel való együttműködés során a beszámolók kérésére a közszolgálati szerződés feltételeinek teljesítéséhez kapcsolódó vizsgálatok folytatására.  

	
	

	41.
	Fizetési kötelezettség

Az Önkormányzat vállalja a jelen szerződésben részletezett közszolgáltatás körébe tartozó tevékenységek hatékony és folyamatos ellátása érdekében, hogy fizetési kötelezettségeit Szervezet felé határidőben teljesíti. Késedelmes fizetés esetén a késedelmi kötbér mértéke az éves fenntartói támogatás legfeljebb 20 %-a erejéig terjedhet ki, amely késedelmi kötbért köteles fizetni, legfeljebb 40 nap késedelemig. A napi kötbér mértéke ennek arányában számítandó. Egyebekben a pénztartozás késedelmes fizetésére vonatkozóan a Ptk. 6:155. § rendelkezései az irányadók, figyelemmel a Ptk. 6:155. § (3) bekezdése 2. mondata szerinti rendelkezésre.

	
	

	42.
	Kárfelelősség

Az Önkormányzat köteles az általa vállalt kötelezettség biztosítása hiányának, elhalasztásának felróható okból bekövetkező (azzal ok okozati összefüggésben álló) károk esetén a Szervezetnek azt megtéríteni, illetve harmadik személyek felé azokért helytállni, és a Szervezetet bármely hátrányos jogkövetkezmények alól mentesíteni. E pont értelmében megtérítési igénynek minősül a biztosítással nem fedezett önrész, és az eseményeknek felróható biztosítási díjnövekmény is.

	
	

	43.
	Az Önkormányzat a tárgy évi támogatás mértékéig vállal fenntartói felelősséget.

	
	

	
	XII. Szerződés időbeli hatálya és módosítása

	
	

	44.
	Hatályba lépés

A jelen szerződés I.10. pontjában foglaltak szerint lép hatályba.

	
	

	45.
	A Szerződés időtartama

A Szerződést a Felek határozott időtartamra, 2020. december 31-ig hozzák létre. A Szerződés a lejárat napján - az 58. pont (bizalmas információk) kivételével - megszűnik.

	
	

	46.
	Meghosszabbítás

A lejárat napját legalább 12 hónappal megelőzően bármely fél jogosult - amennyiben arra a hatályos jogszabályok lehetőséget adnak - a Szerződés meghosszabbítását kezdeményezni, s ezzel egyidejűleg - szükség szerint - módosító javaslatokat előterjeszteni. Ilyen kezdeményezés esetén a Felek kötelesek a Szerződés meghosszabbításáról jóhiszemű tárgyalásokat folytatni.

	
	

	47.
	Módosítás

A Szerződés kizárólag a Felek közös megegyezésével, írásban módosítható. Ha jogszabályváltozás miatt a Szerződés valamely rendelkezésének vagy rendelkezéseinek módosítása válik szükségessé, akkor a Felek kötelesek arról késedelem nélkül tárgyalásokat kezdeni. Ha a Szerződés hatálya alatt olyan, a Szerződés megkötésekor az adott Fél által előre nem látható, lényeges és tartós változás következik be valamely Fél körülményeiben, amely körülmény az adott Fél jogos érdekeit jelentősen sérti, akkor az érintett Fél kezdeményezésére a Felek kötelesek a Szerződés módosítása végett a Szerződés érintett részét újratárgyalni. Nem hivatkozhat a Szerződés e rendelkezésére azon Fél, amely az adott lényeges körülménybeli változást bizonyíthatóan - közvetlen vagy közvetett módon - maga idézte elő.

	
	

	
	XII. Szerződés megszűnése

	
	

	48.
	Megszűntetés

A Felek a Szerződést közös megegyezéssel, írásban bármely időpontban jogosultak megszüntetni. Tekintettel annak határozott időtartamára, a Szerződés bármely Fél egyoldalú nyilatkozatával kizárólag a Szerződésben meghatározott rendkívüli esetekben szüntethető meg.

	
	

	49.
	Önkormányzat rendkívüli felmondási joga

Az Önkormányzat a Szerződést kizárólag az alábbi esetekben jogosult a Szervezethez címzett egyoldalú nyilatkozattal, azonnali hatállyal megszüntetni: 

(a) a Szervezet bármely támogatást nem a Szerződésben meghatározottak szerint és nem a meghatározott célra használja fel;

(b) a Szervezet a Szerződésben vállalt bármely lényeges kötelezettségét nem teljesíti, és e mulasztását az Önkormányzat felszólításától számított 30 napon belül nem orvosolja;

(c) a Szervezet kérelmet nyújt be csőd-, felszámolási vagy végelszámolási eljárás indítására önmaga ellen; valamint

(d) harmadik személy kérelmet nyújt be a Szervezet ellen csőd-, felszámolási vagy kényszertörlési eljárás indítására, kivéve, ha a Szervezet az Önkormányzat számára kielégítő módon 30 napon belül igazolja, hogy az eljárást, alaptalanul vagy rosszhiszeműen kezdeményezték, vagy igazolja az eljárás megszűntetését.

	
	

	50.
	A Szervezet rendkívüli felmondási joga

A Szervezet a Szerződést kizárólag abban az esetben jogosult az Önkormányzathoz címzett egyoldalú nyilatkozattal, azonnali hatállyal megszüntetni, ha az Önkormányzat a Szerződésben vállalt fizetési kötelezettségét annak esedékességekor nem teljesíti oly módon, hogy az a közszolgáltatási kötelezettség teljesítését ellehetetleníti, és a mulasztását az Önkormányzat a Szervezet felszólítását követő 40 napon belül nem orvosolja. Tekintettel a közszolgáltatások folyamatos fenntartásához fűződő társadalmi érdekekre, a Szervezet kötelezettséget vállal arra, hogy rendkívüli felmondási joga gyakorlását követően jóhiszemű tárgyalásokat folytat az Önkormányzattal arra vonatkozóan, hogy mely minimálisan elégséges közszolgáltatások nyújtását vállalja és milyen feltételekkel azon időszakban, amely ésszerűen elegendő időt biztosít az Önkormányzat számára a megszűnt Szerződés helyettesítésére.



	
	XII. Értesítések

	
	

	51.
	Írásbeliség

A Szerződéssel összefüggő minden értesítést vagy más közlést írásban, magyar nyelven kell megtenni, és – eltérő megállapodás hiányában – személyes kézbesítéssel, tértivevényes levél vagy e-mail útján lehet a címzetthez továbbítani. A Felek kifejezett eltérő megállapodása hiányában a Szerződésben előírt bármely jóváhagyás vagy megállapodás csak írásban érvényes.

	
	

	52.
	Kapcsolattartás

	
	

	
	· Önkormányzat részéről: 

	
	Önkormányzat kapcsolattartó neve, címe: 

Dr. Papp Antal polgármester, 5435 Martfű, Szent István tér 1.

	
	

	
	Teljesítést igazoló személy neve: Dr. Papp Antal polgármester

Postacím, e-mail cím: 5435 Martfű, Szent István tér 1., titkarsag@ph.martfu.hu

	
	

	
	Szervezeti kapcsolattartó neve, címe: Asztalos Árpádné igazgató

Martfű Városi Művelődési Ház és Könyvtár

Postacím, e-mail cím: 5435 Martfű, Mártírok út 1., muvk@martfu.hu

	
	

	
	· Szervezet részéről: 

	
	Szervezet kapcsolattartó neve, postacíme, e-mail címe:  

Csűry Lajos, 1034 Budapest, Kecske utca 13-15. 1. em. 10., uniartists@gmail.com 

	
	

	
	Szervezeti kapcsolattartó neve, postacíme, e-mail címe:  

Csűry Andrea, 1034 Budapest, Kecske utca 13-15. 1. em. 10., nana25774@gmail.com

	
	

	53.
	Változások bejelentése

Bármely Fél megváltoztathatja kapcsolattartó címét a másik Félnek küldött értesítéssel. A kapcsolattartó cím megváltozása az értesítéstől számított 5 munkanap elteltével válik hatályossá.

	
	

	54.
	Kézbesítés

	
	A Szerződéssel összefüggő bármely értesítés vagy más közlés az alábbi időpontban válik hatályossá:

(a) személyes kézbesítés esetén a kézbesítés időpontjában (amely a kézbesítést elismerő átvételi elismervényen szerepel);

(b) tértivevényes levél útján történő továbbítás esetén a megérkezés időpontjában (amikor a címzett a tértivevényt aláírta); és

(c) mail útján történő továbbítás esetén, amikor az olvasási igazolást a címzett személyesen megerősítette. 

Ha valamely Fél kapcsolattartás céljából valamely szervezeti egységet vagy tisztségviselőt jelöl meg, az e Fél számára küldött közlés csak a szervezeti egység vagy tisztségviselő pontos megjelölése esetén hatályos. Az olyan értesítést vagy más közlést, amely a címzetthez a munkaidő elteltével vagy nem munkanapon érkezik, úgy kell tekinteni, mintha a következő munkanapon érkezett volna.

	
	

	
	XIII. Vegyes rendelkezések

	
	

	55.
	Engedményezés, átruházás

Egyik Fél sem jogosult a másik Fél előzetes írásbeli hozzájárulása nélkül a Szerződésből eredő jogait engedményezni vagy a Szerződésből eredő jogait és kötelezettségeit átruházni.

	
	

	
	

	56.
	Bizalmas információk

	
	Felek tudomásul veszik és magukra nézve kötelezőnek ismerik el a nyilvánosság biztosítására vonatkozó jogszabályokat és lehetővé teszik azok érvényesülését. A Felek a fentiek figyelembevételével megállapodnak abban, hogy jogszabály kifejezetten eltérő rendelkezése hiányában a Szerződés megkötése és teljesítése során a tudomásukra jutott minden olyan információt bizalmasan fognak kezelni és kizárólag a másik Fél előzetes írásbeli hozzájárulásával fognak harmadik személy tudomására hozni, amely a nyilvánosság számára nem hozzáférhető. Amennyiben valamely Fél jogszabály erejénél fogva valamely hatóság vagy más személy számára bizalmas információkat köteles átadni, úgy köteles erről a másik Felet haladéktalanul értesíteni. A jelen rendelkezés a Szerződés bármely okból történő megszűnését követően is alkalmazandó.

	
	

	57.
	Teljes körű megállapodás

	
	A Szerződés teljes körűen tartalmazza a Felek között a Szerződés tárgya tekintetében létrejött megállapodást és hatálytalanít minden a Szerződés tárgyával kapcsolatos előzetes szóbeli vagy írásbeli megállapodást, illetve egyoldalú nyilatkozatot.

	
	

	58.
	Részleges érvénytelenség

	
	A Szerződés valamely rendelkezésének jogszabályba ütközése, érvénytelenné vagy kikényszeríthetetlenné válása nem érinti a Szerződés bármely egyéb rendelkezésének hatályát.

	
	

	59.
	Jogorvoslat és jogról való lemondás

	
	A Szerződés vagy jogszabály alapján fennálló bármely jog vagy jogorvoslati lehetőség gyakorlásának elmulasztása vagy késedelme nem minősül az ilyen jogról történő lemondásnak, továbbá bármely jog vagy jogorvoslat egyszeri vagy részleges gyakorlása nem akadályozza ugyanazon vagy bármely más jog vagy jogorvoslat jövőbeni vagy más módon történő gyakorlását.

	
	

	60.
	Példányok

	
	A Szerződés magyar nyelven készült és 6 példányban került aláírásra, amelyek mindegyikének ugyanolyan joghatálya van, mintha a Felek egyetlen okiratot írtak volna alá.

	
	

	61.
	Vitás ügyek rendezése

A Felek megállapodnak abban, hogy a Szerződésből eredő vagy azzal összefüggő bármely nézeteltérést, vitát megkísérelnek tárgyalásos úton rendezni. Amennyiben a Felek a Szerződésből eredő vagy azzal összefüggő bármely nézeteltérést, vitát nem tudják tárgyalásos úton, legkésőbb a vita felmerülését követő 60 napon belül rendezni, úgy bírósághoz fordulnak, kikötve – különös hatásköri szabályoktól függően – az Önkormányzat székhelye szerinti Szolnoki Járásbíróság, illetve a Szolnoki Törvényszék kizárólagos illetékességét.

	
	

	
	XIV. Irányadó jog

	
	

	62. 


	A Szerződésre, valamint az azzal kapcsolatos jognyilatkozatokra és egyéb közlésekre a magyar jog az irányadó. A Szerződésben nem szabályozott kérdésekben a hatályos Ptk., a közbeszerzésekről szóló Kbt., az Emtv. illetve az előadó-művészeti szervezetekre irányadó, hatályos jogszabályok rendelkezései az irányadóak.

	63.
	Jelen, Fenntartói Közszolgáltatási Szerződést Martfű Város Önkormányzata Képviselő-testülete a ../…….. számú határozatával fogadta el és felhatalmazta a Polgármestert annak aláírására.

	
	

	64.
	A Felek a fenti szerződést elolvasták, és azt, mint akaratukkal mindenben egyezőt, annak közös és együttes értelmezése után 6 egyező példányban jóváhagyólag aláírták.


Martfű, 

	_____________________________

Szervezet

Csűry Lajos

ügyvezető

Teatro Arte Nonprofit Közhasznú Kft.
	_____________________________

Önkormányzat

Dr. Papp Antal

polgármester

Martfű Város Önkormányzata


